Neve 1834-ben a jelenkorban kezdett… – Mikszáth elvéti az évszámot; valójában 1837-ben. A Jelenkor hetente két alkalommal megjelenő politikai lap, 1832–1848. Nagy Ignác rovatának címe helyesen: Budapesti Napló. A Budapesti élet rovatcím az Athenaeum-ban található (1841–1843 között), itt jelentek meg Nagy Ignác életképei Zajtay álnéven; ezekből állította össze később Torzképek című négykötetes gyűjteményét.